CELEX: 62015TN0616
Language: sl
Date: 2015-11-03 00:00:00
Title: Zadeva T-616/15: Tožba, vložena 3. novembra 2015 – Transtec/Komisija

25.1.2016   
            
            
               SL
            
            
               Uradni list Evropske unije
            
            
               C 27/67
            
         Tožba, vložena 3. novembra 2015 – Transtec/Komisija
   (Zadeva T-616/15)
   (2016/C 027/85)
   Jezik postopka: francoščina
   
      Stranki
   
   
      Tožeča stranka: Transtec (Bruselj, Belgija) (zastopnik: L. Levi, odvetnik)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               odločbe Evropske komisije o pobotu, ki so vsebovane v dopisih z dne 25. in 27. avgusta, 7., 16. in 23. septembra 2015 in katerih namen je izterjati 624 388,73 EUR, razglasi za nične;
            
         
               —
            
            
               toženi stranki naloži plačilo 624 388,73 EUR skupaj z zamudnimi obrestmi od tega zneska po ključni obrestni meri Evropske centralne banke, zvišani za dve točki;
            
         
               —
            
            
               toženi stranki naloži plačilo odškodnine za nepremoženjsko škodo, ocenjeno na simboličen 1 EUR;
            
         
               —
            
            
               toženi stranki naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja pet razlogov.
   
               1.
            
            
               Prvi tožbeni razlog: kršitev načela pravne varnosti, ker naj izpodbijane odločbe ne bi imele veljavne pravne podlage.
            
         
               2.
            
            
               Drugi tožbeni razlog: kršitev načela neupravičene obogatitve, ker je bila tožeča stranka prikrajšana za znesek 607 096,08 EUR skupaj z obrestmi, ki je bil del njenega premoženja in za katerega se je povečalo premoženje Komisije brez kakršne koli pravne podlage za to obogatitev.
            
         
               3.
            
            
               Tretji tožbeni razlog: kršitev členov 42, 44, 45 in 47 Finančne uredbe z dne 27. marca 2003 v zvezi z 9. Evropskim razvojnim skladom, ker Komisija ni uporabila diskrecijske pravice, ki ji je te določbe dajejo, in kršitev načela sorazmernosti.
            
         
               4.
            
            
               Četrti tožbeni razlog: kršitev načela dobrega upravljanja, ker naj Komisija ne bi spoštovala člena 41 Listine Evropske unije o temeljnih pravicah.
            
         
               5.
            
            
               Peti tožbeni razlog: očitne napake, ki naj bi jih Komisija storila pri presoji.